Komisijos komunikatas Europos parlamentui ir Tarybai - Dėl smulkesnių NUTS klasifikacijos lygių taisyklių nustatymo Europoje tikslingumo /* KOM/2005/0473 galutinis */





[pic] | EUROPOS BENDRIJŲ KOMISIJA | Briuselis, 6.10.2005 KOM(2005)473 galutinis KOMISIJOS KOMUNIKATAS EUROPOS PARLAMENTUI IR TARYBAI Dėl smulkesnių NUTS klasifikacijos lygių taisyklių nustatymo Europoje tikslingumo PAGRINDINė INFORMACIJA Aštuntojo dešimtmečio pradžioje Komisija sudarė „statistinių teritorinių vienetų nomenklatūrą“ (NUTS), siekdama įvesti vieną aiškią Europos Sąjungos teritorijos padalijimo sistemą, kad Bendrija galėtų naudoti regionų statistiką. Beveik trisdešimt metų įgyvendinant ir papildant NUTS klasifikaciją buvo išsiverčiama valstybių narių ir Komisijos „džentelmeniškais susitarimais“, kuriuos sudaryti kartais pavykdavo tik po ilgų ir sunkių derybų. Siekiant suteikti NUTS teisinį statusą, 2000 m. pavasarį buvo pradėtas rengti reglamentas. Šis NUTS reglamentas buvo patvirtintas 2003 m. gegužės mėn. ir pradėjo galioti 2003 m. liepos mėn.[1] Pagal dabartinę NUTS klasifikaciją NUTS 1 lygyje visos valstybės narės padalintos į sveiką regionų skaičių. Po to kiekvienas iš jų padalintas į NUTS 2 lygio regionus, o šie, savo ruožtu, į 3-iojo lygio regionus. Iki dešimtojo dešimtmečio pradžios NUTS klasifikaciją sudarė tik šie trys regionų lygiai. Atsižvelgdama į vis didėjantį informacijos poreikį vietos lygmeniu, Komisija sudarė tarpregioninę informacijos sistemą, pirmiausiai suklasifikuodama Bendrijos vietos administracinius vienetus („LAU“), kuri derėtų su NUTS. Kiti du LAU lygiai buvo nustatyti pagal NUTS principus, bet tik paskutinis ir mažiausias (LAU 2 lygis) buvo pastovus visose valstybėse narėse. Paprastai jį atitinka „savivaldybės“ arba „bendruomenės“ sąvoka. Taryboje diskutuojant apie NUTS reglamentą, išsiskyrė nuomonės dėl teisiniame tekste nustatomų NUTS lygių skaičiaus. Daugelis valstybių norėjo palikti tik tris NUTS lygius, o kitos valstybės (kurioms pritarė Europos Parlamentas) norėjo pridėti 4 ir 5 lygius, t. y. dabartinius LAU 1 ir 2 lygius. Siekdama suderinti požiūrius, Komisija pritarė pasiūlymui per 2 metus išnagrinėti, ar verta į reglamentą įtraukti kitus NUTS lygius. Dėl šios priežasties NUTS reglamento 2 straipsnio 5 dalyje yra numatyta tokia nuostata: „Kiekviena valstybė narė dar gali turėti smulkesnį, pačios nustatytą hierarchinį NUTS 3 lygio teritorinių vienetų suskirstymą. Per dvejus metus nuo šio reglamento įsigaliojimo dienos Komisija, pasitarusi su valstybėmis narėmis, pateikia Europos Parlamentui ir Tarybai komunikatą dėl tikslingumo parengti Europos taisykles dėl smulkesnių NUTS klasifikatoriaus lygių.“ Kokia būtų papildomo NUTS lygio reglamente reikšmė, atsižvelgiant į įvairius reglamento principus? - NUTS 4 lygis būtų NUTS 3 lygio regionų padalinys, - NUTS 4 lygis apimtų visą kiekvienos valstybės teritoriją, - regionų klasifikacija išliktų stabili bent trejus metus iki kitų galimų pataisymų, - galiotų minimali ir maksimali gyventojų skaičiaus riba, - būtų pateikiami 4 lygio regionų pavadinimų ir (arba) asmenų sąrašai, - konkrečių taisyklių dėl NUTS 4 lygio pakeitimų sukūrimas 5 straipsnyje. Kitaip tariant, dėl papildomų regionų lygių įvedimo NUTS reglamente atsirastų daug papildomo darbo tiek valstybėms narėms, tiek Komisijai. Komisija paskutiniais mėnesiais nagrinėjo, ar papildomų regionų lygių nauda NUTS klasifikacijoje viršytų papildomas sąnaudas. Šiame komunikate pristatomi Komisijos tyrimo rezultatai. Konsultacija su valstybėmis narėmis Visų pirma Komisija konsultavosi su valstybių narių statistikos tarnybomis. 2004 m. birželio 15 d. visų šalių statistikos tarnyboms buvo išsiųsti klausimynai raštu. Konsultacijoje dalyvavo visos 25 valstybės narės[2]. Atsakymai labai skyrėsi tiek apimties, tiek turinio atžvilgiu. Galima daryti tokias išvadas: - Didelė valstybių dauguma yra paskirsčiusios regionus tarp NUTS 3 lygio ir LAU 2 lygio, t. y. turi LAU 1 lygį. - Šis LAU 1 lygis taip pat naudojamas regionams statistiniams duomenims rinkti ir platinti šalyje. - Tik keletas valstybių yra padalinusios regionus į daugiau kaip vieną lygį tarp NUTS 3 lygio ir LAU 2 lygio. Todėl daugiausia dėmesio Komisijos pasiūlyme galime skirti LAU 1 lygiui. - Daugumoje šalių LAU 1 lygio ribos nekeičiamos arba keičiamos labai retai. Taip beveik garantuojamas stabilumas. - Tik nedaugelyje atsakymų nurodytos NUTS 4 lygio regionų gyventojų skaičiaus ribos. Manoma, kad tai yra sudėtingas klausimas. - Atrodo, kad skiriasi nuomonės dėl to, ar NUTS 4 lygis turėtų būti įtrauktas į reglamentą ir taikomas visoje Europoje. Skaičiuojant Prancūziją ir Suomiją (kurios pasiūlė funkcinius regionus, nepriklausančius NUTS 3 lygio regionams) kaip pasisakiusias „prieš“, iš viso yra 14 valstybių narių iš 25, pasisakančių prieš smulkesnio NUTS lygio įvedimą reglamente. Šis klausimas buvo išsamiai aptartas darbo grupės susitikime su valstybėmis narėmis, kuris vyko 2004 m. lapkričio 3–5 d. Liuksemburge. Nepaisant nedidelių išimčių, buvo pasiektas bendras susitarimas, kad LAU 1 lygis Europoje turėtų būti suderintas ir Komisija turėtų koordinuoti bei padėti keistis informacija, tačiau jis neturėtų būti įtrauktas į reglamentą kaip NUTS 4 lygis. Komisija padarė išvadą, kad statistiniai duomenys LAU 1 lygyje būtų labai pageidaujami (laisva valia) ir kad būtų pateikiami atitinkamoje duomenų bazėje. Įvertinimas Po konsultacijų su valstybėmis narėmis dėl įgyvendinimo Komisija baigė savo vertinimą, remdamasi tokia analize: 1. ES POLITIKOS REIKALAVIMAI, KURIAIS PATEISINAMAS PAPILDOMO NUTS LYGIO įVEDIMAS Statistiniai duomenys apie regionus visų pirma naudojami sanglaudos politikoje. Šiuo metu ir artimiausioje ateityje žemiausias tokių duomenų lygis yra NUTS 3 lygis. Nors kai kurioms politikos sritims gali prireikti išsamesnė statistinė informacija (pvz., kaimo plėtra), dar nėra aišku, ar administraciniai vienetai geriausiai tinka jai rinkti. Nebuvo nustatyta jokių kitų svarbių poreikių reguliariai rinkti statistinius duomenis apie regionus žemesniame administraciniame (t. y. NUTS) lygyje. Atsižvelgiant į Sąjungos plėtrą, labiausiai tikėtina, kad politika bus įgyvendinama didesniu geografiniu mastu. Subsidiarumas iš valstybių narių gali pareikalauti daugiau konkretumo kai kuriose politikos iniciatyvose (pvz., miestų programos), tačiau Komisija negali ir neturėtų naudoti tokio lygio Sąjungos mastu, o tik įgyvendindama konkrečios srities politiką. Vadinasi, žvelgiant iš Europos politikos perspektyvų, papildomo NUTS lygio sukūrimas ir valdymas NUTS reglamente nėra pagrįstas. 2. NUTS 4 LYGIO įVEDIMO PAGAL TEISINIO TEKSTO PRINCIPUS į REGLAMENTą VISOMS VALSTYBėMS NARėMS GALIMYBė Atsižvelgiant į didelį daugumos valstybių narių statistikos tarnybų pasipriešinimą, atrodo gana sudėtinga priversti valstybes nares sukurti NUTS 4 lygį, kuris apimtų visą šalį, ilgą laiką būtų stabilus, būtų atsižvelgiama į tam tikras dydžio ribas ir pan. Dauguma statistikos tarnybų pateikė svarių argumentų prieš oficialaus papildomo NUTS lygio įvedimą: ketvirtasis regionų klasifikacijos lygis nepagerintų Europos statistikos kokybės ir palyginamumo. Teritoriniai padaliniai pagal administracinius regionus susideda iš labai įvairių sričių, kurios žemesniame hierarchijos lygyje dar labiau skiriasi. Gyventojų skaičiaus ribos iš esmės nepadėtų suderinti sričių ir nepadarytų jų paprastesnių, kai jos naudojamos gana mažiems „regionams“. Tačiau pritariama lanksčiam (pagal konkretų atvejį) kitų, ne NUTS 1–3 lygių, teritorinių padalinių naudojimui, jei to reikia politikai įgyvendinti. 3. PAPILDOMO NUTS LYGIO INFORMACIJA PAGAL OFICIALIUS REGLAMENTO REIKALAVIMUS Reguliari NUTS 4 lygio statistika visų pirma būtų reikalinga kasmet renkamai informacijai apie gyventojus. Dabar kas dešimt metų Komisija gauna išsamius duomenis apie gyventojus iš gyventojų surašymo LAU 2 (savivaldybių) lygyje. LAU 1 lygio (atitinkamai NUTS 4 lygio) nauja suderinta informacija leistų išsamiai analizuoti regioninę Europos raidą. 4. IšTEKLIų, REIKALINGų GALIMO NUTS 4 LYGIO STATISTIKAI, PAGRINDIMAS Reikėtų išskirti dvi išlaidų rūšis: išlaidos, reikalingos papildomo NUTS lygio šiuolaikiškai struktūrai palaikyti (kodų administravimas, regionų pavadinimai, ribos, pokyčių valdymas ir pan.), ir išlaidos, reikalingos statistinės informacijos rinkiniui. NUTS reglamentas susijęs tik su klasifikacija, o NE su statistiniais duomenimis, kurie reglamentuojami kituose statistikos teisės aktuose. Šiuo metu nėra teisinės bazės, kuri nustatytų smulkesnį nei NUTS 3 lygio duomenų rinkimą ir išsamesnių duomenų rinkimas neplanuojamas. Todėl atrodo, kad būtų neracionalu eikvoti ribotus išteklius klasifikacijai, pagal kurią nenumatoma rinkti statistinių duomenų, išlaikyti. IšVADA Komisija daro išvadą, kad šiuo metu nėra būtinybės numatyti papildomą regionų klasifikacijos lygį NUTS reglamente. Tarnybų pastangos turėtų būti sutelktos statistinei informacijai, renkamai dabartiniuose NUTS lygiuose, siekiant suvienyti išsiplėtusios ES sistemą, gerinti kokybę ir, jei reikia politikos tikslams, rinkti papildomus regionų duomenis. Taip pat Komisija neoficialiai turėtų aktyviai remti LAU 1 lygio derinimą Europoje. Statistikos tarnybos, skatinamos ir remiamos Komisijos, turėtų intensyviai keistis požiūriais ir nustatyti gaires, kad būtų suderintos su LAU 1 lygio regionų apibrėžimu susijusios sampratos. Siūloma, kad ateityje padėtis būtų dar kartą vertinama. Atrodo, kad tam labiausiai tinka 2008 m., kai prasidės kitas sanglaudos politikos laikotarpis. PRIEDAS 4.1. Klausimynas valstybėms narėms 1 klausimas Ar jūsų šalies statistikoje naudojamas oficialus teritorinis padalinys, žemesnis nei NUTS 3 lygio (ir aukštesnio nei LAU 2 lygio, t. y. vietos administraciniai padaliniai)? Apibūdinkite šį teritorinės klasifikacijos lygį (regionų skaičius, vidutinis dydis, ar yra administracinė funkcija, ar ne, regionų hierarchijoje užimama vieta). 2 klausimas Ar savo šalies statistikoje naudojate daugiau nei vieną teritorinį padalinį tarp NUTS 3 lygio ir LAU 2 lygio? Jei taip, apibūdinkite juos visus ir nurodykite skirtumus. Jei atsakymas teigiamas, atsakykite į toliau pateiktus klausimus apie visus šiuos padalinius. 3 klausimas Ar jūs naudojate, renkate ir platinate šio papildomo žemesnio nei NUTS 3 lygio regionų statistinius duomenis savo šalyje? Pateikite keletą statistikos sričių pavyzdžių, kurioms reguliariai renkami ir (arba) platinami duomenys šiame konkrečiame lygyje. 4 klausimas Ar dažnai keičiamos šio regioninės klasifikacijos lygio vienetų ribos? Galite nurodyti dažnumą ir vienetų, kuriuose buvo padaryta teritorinių pakeitimų, skaičių. 5 klausimas Nepaisant padėties jūsų šalyje, ar jūs pritartumėte smulkesnio nei NUTS 3 lygio įvedimui Europos Sąjungoje? Ar pritartumėte vieno papildomo lygio (NUTS 4 lygis) ar kelių NUTS lygių (NUTS 4, 5 ir t. t. lygiai) įvedimui? Paaiškinkite. 6 klausimas Kokia, jūsų nuomone, turėtų būti gyventojų skaičiaus riba papildomame (-uose) NUTS lygyje (-iuose)? 7 klausimas Prašome pateikti pastabų dėl papildomų NUTS lygių. 4.2. 2 priedas: valstybių narių atsakymų suvestinė Regioninis padalinys, žemesnis nei NUTS 3? | Daugiau nei vienas lygis? | Informacijos rinkimas ir skelbimas? | Ribų keitimo dažnumas | Ar ST nori žemesnio nei NUTS 3 lygio? | Gyventojų skaičiaus ribos? | Belgija | ne | ▬ | ▬ | ▬ | ne | ▬ | Čekijos Respublika | taip | iš dalies | taip | retai | ne | ▬ | Danija | ne | ▬ | ▬ | ▬ | ne | ▬ | Vokietija | iš dalies | ne | taip | dažnai | ne | ▬ | Estija | taip | ne | taip | retai | taip | 30 000 – 500 000 | Graikija | taip | ne | taip | retai | taip | sudėtinga | Ispanija | taip | kai kuriose srityse | ne | retai | taip | sudėtinga | Prancūzija | ne statistikoje | ne | ne | retai | funkciniuose regionuose | 50 000 – 150 000 | Airija | taip | ne | taip | retai | ne | ▬ | Italija | taip | ne | ateityje | kas 10 metų | taip | dar neatsakyta | Kipras | taip | ne | taip | niekada | taip | 40 000 – 150 000 | Latvija | taip, bet bus panaikinta | ne | taip | retai | ne | ▬ | Lietuva | taip | ne | taip | retai | ne | ▬ | Liuksemburgas | taip | kai kuriose srityse | taip | retai | taip | sudėtinga | Vengrija | taip | ne | taip | dažnai | ne | ▬ | Malta | taip | ne | taip | retai | galbūt | 30 000 – 130 000 | Nyderlandai | ne | ▬ | ▬ | ▬ | ne | ▬ | Austrija | taip | ne | taip | niekada | ne | ▬ | Lenkija | taip | ne | taip | dažnai | taip | šalių vidurkis | Portugalija | taip | ne | taip | retai | taip (su išlygomis) | ▬ | Slovėnija | taip | ne | taip | dažnai | galbūt | sudėtinga | Slovakija | taip | ne | taip | retai | ne | sudėtinga | Suomija | taip | ne | taip | dažnai | funkciniuose regionuose | nėra prasmės | Švedija | taip | ne | ne | niekada | ne | ▬ | Jungtinė Karalystė | taip | taip | taip | retai | taip | 25 000 – 150 000 | [1] 2003 m. gegužės 26 d. Europos Parlamento ir Tarybos reglamentas (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo (OL L 154, 2003 6 21, p. 1) [2] Klausimynas ir valstybių narių atsakymų apžvalga pateikiama šio komunikato priede.